17. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Φ. 832/1/23180 της 7 Φεβρ./13  Μαρτ. 1974  (ΦΕΚ Β΄ 311) Περί ρυθμίσεως θεμάτων της Διοικητικής Επιθεωρήσεως των εν Ελλάδι Ξένων Σχολείων. Έχοντες υπ’ όψει τας διατάξεις: 1)Των άρθρ. 17, 52 και 53 του Ν.Δ. 651/70 «περί οργανώσεως της Γενικής Εκπαιδεύσεως και διοικήσεως του προσωπικού αυτής». 2)Των άρθρ. 5 και 15 του Ν.Δ. 154/73 «περί αντικαταστάσεως διατάξεών τινων του Ν.Δ 695/70». Βλ. Ν.Δ. 154/73 (ανωτ. σελ. 568,05). 3)Του Β.Δ. 797/71 «περί καθορισμού των αρμοδιοτήτων του εποπτικού προσωπικού Μέσης Εκπαιδεύσεως». 4)Την υπ’ αριθ. 133348/4.10.71 (ΦΕΚ 804/71 τεύχ. Β΄) υπουργικήν απόφασιν «περί καθορισμού των αρμοδιοτήτων του εποπτικού προσωπικού Δημοτικής Εκπαιδεύσεως» και 5)Την υπ’ αριθ. 16911/21.9.73 (ΦΕΚ 1196/5.10. 73 τεύχ. Β΄) απόφασιν του Υπουργού παρά τω Πρωθυπουργώ και ειδικώς το Κεφάλ. Α΄ παρ. 7δ΄, αποφασίζομεν: 1.Από 1 Ιαν. 1974 και εις εφαρμογήν του υπ’ αριθ. 2 ανωτέρω μνημονευομένου άρθρ. 15 του Ν.Δ. 154/73 και της υπ’ αριθ. 5 αποφάσεως, τα προγράμματα των εκτός έδρας μετακινήσεων του Διοικητικού Επιθεωρητού των εν Ελλάδι Ξένων Σχολείων εφεξής εγκρίνονται υφ’ ημών τη εισηγήσει της Διευθύνσεως Ε.Ε.Ε. και Ξένων Μειονοτ. Σχολείων ημεδαπής. Αι δαπάναι των ως άνω εκτός έδρας μετακινήσεων, τα έξοδα γραφικής ύλης, καθαριότητος, θερμάνσεως και λοιπά έξοδα λειτουργίας της Διοικητικής Επιθεωρήσεως των εν Ελλάδι Ξένων Σχολείων επιβαρύνουν από τούδε τας σχετικάς πιστώσεις της προειρημένης Διευθύνσεως ΥΠΕΘ. 2.Τον Διοικητικόν Επιθεωρητήν των εν Ελλάδι Ξένων Σχολείων κωλυόμενον ή απουσιάζοντα εκτός έδρας δι’ υπηρεσίαν αναπληροί ο Προϊστάμενος του Γραφείου της εν λόγω Διοικητικής Επιθεωρήσεως επί θεμάτων μη αποφασιστικής αρμοδιότητος (προώθησις εγγράφων, θεωρήσεις, συνήθης αλληλογραφία, διαβίβασις δικαιολογητικών εις τα αρμόδια Συμβούλια). Των αποφασιστικής αρμοδιότητος θεμάτων, επειγούσης  φύσεως,  επιλαμβάνεται   αυτοπροσώπως (Αντί για τη σελ. 573(ε) Σελ. 573(ζ) Τεύχος 1154-Σελ6. 9 Ξένα Σχολεία Ημεδαπής 32.Ζ.ε.13-17 ο Διευθυντής Ε.Ε.Ε. και Ξένων και Μειονοτ. Σχολείων της ημεδαπής, ως Προϊστάμενος του εν λόγω Διοικητικού Επιθεωρητού. 3.Πάντα τα θέματα των εν Ελλάδι Ξένων Σχολείων αρμοδιότητος ΝΥΣΔΕ, ΝΥΣΜΕ, ΑΠΥΣΔΕ, ΑΠΥΣΜΕ, ανάγονται εφεξής εις την αρμοδιότητα των αντιστοίχων Συμβουλίων Αθηνών. Εις τα Συμβούλια ταύτα μετέχει ως μέλος ο Διοικητικός Επιθεωρητής των εν Ελλάδι Ξένων Σχολείων, οσάκις συζητούνται θέματα της Περιφερείας του, έχων και την επί των θεμάτων τούτων εισήγησιν. 